
PËR MBYLLJEN E DISA MINIERAVE TË KROMIT NË RRETHET TROPOJË, MAT, BULQIZË, POGRADEC DHE LIBRAZHD

Në mbështetje të nenit 100 të Kushtetutës dhe të ligjit nr.8306, datë 14.3.1998, “Për strategjinë e privatizimit të sektorëve me rëndësi të veçantë”, ndryshuar me ligjin nr.8582, datë 23.2.2000, me propozimin e ministrit të Ekonomisë Publike dhe Privatizimit, Këshilli i Ministrave

V E N D O S I:

1. Të mos i vlerësojë si pjesë të sektorëve me rëndësi të veçantë objektet e industrisë nxjerrëse të kromit, sipas tabelës nr.1, që i bashkëlidhet vendimit, dhe të mos lejojë që t’i nënshtrohet procesit të privatizimit ose të likuidimit.
2. Ministria e Ekonomisë Publike dhe Privatizimit, brenda muajit mars 2001, të fillojë procedurat e privatizimit dhe të hartojë projektet e mbylljes së këtyre minierave, ndërsa mbyllja e tyre të përfundojë brenda vitit 2001.
3. Shpenzimet për mbylljen e minierave të përballohen nga fondi buxhetor, në zërin “Konservim dhe mbyllje miniere”, i cili do të programohet në vitin 2001, për Ministrinë e Ekonomisë Publike dhe Privatizimit.
4. Makineritë, pajisjet, materialet dhe objektet sipërfaqësore të privatizohen në përputhje me legjislacionin në fuqi ose të dërgohen ne minierat e tjera, të cilat e vazhdojnë veprimtarinë.
5. Punonjësit, të cilët deri më datën 1.1.2000, kanë qenë në marrëdhënie pune dhe që do të jenë të tillë deri në çastin e mbylljes së minierave, të përcaktuara në pikën 1 të këtij vendimi, të trajtohen, për 1(një) vit, duke u nisur nga hyrja në fuqi e këtij vendimi, me pagën minimale në shkallë vendi. Kjo pagesë ndërpritet për punonjësit të cilët kryejnë veprimtari ekonomike, në formën e punësimit ose të vetëpunësimit brenda periudhës së trajtimit me këtë pagesë.
6. Periudha 1 (një) vjeçare t’u njihet punonjësve, që përfitojnë nga ky vendim si vjetërsi në punë për efekt pensioni dhe të shënohet si e tillë në librezën e punës.
7. Fondi prej 7 700 000 (shtatë milionë e shtatëqind mijë) lekësh për trajtimin e punonjësve që humbasin vendin e punës, të përballohet  nga fondi buxhetor që do të miratohet për vitin 2001 për Ministrinë e Punës dhe Çështjeve Sociale.
8. Ngarkohen Ministria e Ekonomisë Publike dhe Privatizimit, Ministria e Financave dhe Ministria e Punës dhe Çështjeve Sociale për zbatimin e këtij vendimi.
Ky vendim hyn në fuqi pas botimit në Fletoren Zyrtare.

KRYEMINISTRI
Ilir Meta


TABELA E OBJEKTEVE TË KROMIT TË CILAT DO TË MBYLLEN DHE PRIVATIZOHEN

Tabela Nr.1

	I. Miniera e Kromit Batër 
	Bulqizë

	1. Vendburimi  Lugu i Qershisë
	

	2.    “                  Maja e Lugut 
	

	3.    “                  Lugu i Thellë
	

	4.    “                  Krastë (Dishanteria e gal.1 deri gal.4)                      
	

	5.    “                  Krastë (Gal.9, 10, 11, 12, 13)
	

	
	

	II. Miniera e Kromit Klos
	Mat

	1. Galeria Nr.7 Shkallë (Thellësia e vb. Kromit Shkallë)  
	

	2. Vendburimi  Maja e Kurorës
	

	3.  “            “     Liqeni i Dhive
	

	4.  “            “     Manazdreni Perëndimor
	

	5.  “            “     Manazdreni Lindor 
	

	6.  “            “     Studenti Cruj
	

	7.  “            “     Maja e Burrelit  
	

	
	

	III. Miniera Tërnovë 
	Bulqizë

	1. Galeria Nr.1 Tërnovë
	

	2. Vendburimi në Galerinë Nr.1
	

	3. “            “      Pylli i Zi Trupi kryesor
	

	4. “            “      Livadhi i Dashit 
	

	
	

	IV. Miniera Selishtë 
	Dibër

	1. Vendburimi Hurdha e Tollës (Rrethi Mirditë)
	

	2.  “            “      Selishta Veriore
	

	3.  “            “      Selishta Jugore
	

	4.  “            “      Fush Shtrungzë
	

	5.  “            “      Kodra e Lëmuar
	

	
	

	VI. Miniera Kam Tropojë
	Tropojë

	1. Vendburimi Shpati i Vishisë 
	

	2.  “             “     Zogaj 1 560-600
	

	3.  “             “     Zogaj 1 480-560
	

	4.  “             “     Zogaj 3 (Hija e Bushit)
	

	5.  “             “     Çabrat 1
	

	6.  “             “     Tplan Perëndimore 
	

	7.  “             “     Ragam 1
	

	8.  “             “     Ragam 2
	

	9.  “             “     Ragam 3
	

	10. Vendburimi Kepenek
	

	11.  “           “     Qaf Prush
	

	12.  “           “     Livadhi i Kokës 1
	

	13.  “           “     Livadhi i Kokës 2
	

	14.  “           “     Zgjeç 1
	

	15.  “           “     Maç
	

	16.  “           “     Çorraj -Shkallë 
	

	17.  “           “     Skantinat
	

	
	

	VII. Minierat e tjera 
	Librazhd-Pogradec

	1. Vendburimi Guri i Pishkashit 
	

	2.  “             “     Menik  
	

	3.  “             “     Memelisht 
	

	4.  “             “     Bushtricë 
	

	
	

	VIII. Njësia eksport-import   
	Durrës

	1. Impianti i rërës
	



